இந்திரசித்து இறந்து மண்மேல் விழ, அரக்கர் சேனை இரிந்து ஓடுதல் அற்றவன் தலைமீது ஓங்கி, அண்டம் உற்று அணுகாமுன்னம், பற்றிய குலத்தோடும், உடல் நிறை பகழியோடும், எற்றிய காலக் காற்றால், மின்னொடும் இடியினோடும் சுற்றிய புயல் வீழ்ந்தென்ன, வீழ்ந்தது, சோரன் யாக்கை.	53 விண் தலத்து இலங்கு திங்கள் இரண்டொடும், மின்னு வீசும் குண்டலத் துணைகளோடும், கொந்தளக் குஞ்சிச் செங் கேழ்ச் சண்ட வெங் கதிரின் கற்றைத் தழையொடும், இரவிதான் அம்